

Μόντρεαλ 31 Οκτωβρίου 2024

Αγαπητοί,

Θα θέλαμε να εκφράσουμε τις ειλικρινείς ευχαριστίες μας για τη συνεχή υποστήριξή σας προς τα σχολεία της ΕΚΜΜ.

Για άλλη μια χρονιά, η Επιτροπή Εράνου διοργανώνει τον ετήσιο Ράδιο-Μαραθώνιο, ο οποίος έχει προγραμματιστεί για τις 7 Δεκεμβρίου 2024.

Η υποστήριξη των μέσων μαζικής ενημέρωσης της παροικίας μας είναι καθοριστικής σημασίας για την επιτυχία του έργου μας και, συνεπώς, για την αναβάθμιση των σχολείων μας.

Θα θέλαμε να σας υπενθυμίσουμε ότι, την περασμένη περίοδο, η Επιτροπή Εράνου διέθεσε το ποσό των 375,000$ για την αγορά 62 σύγχρονων τηλεοράσεων Smart TV, οι οποίες αναβαθμίζουν την ποιότητα της

διδασκαλίας στα σχολεία μας. Στόχος μας ήταν να εξασφαλίσουμε ότι κάθε τάξη διαθέτει το κορυφαίο σύστημα διδασκαλίας, κάτι που πετύχαμε χάρη στην υποστήριξη της παροικίας.

Φέτος, με την έναρξη της νέας σχολικής χρονιάς, διαθέσαμε 20,000$ για την αγορά εκπαιδευτικών βιβλίων, τα οποία προμηθεύσαμε σε όλους τους μαθητές των Σαββατιανών σχολείων.

Σας παρακαλούμε θερμά, όπως και στο παρελθόν, να στηρίξετε και να προβάλετε τον Ράδιο-Μαραθώνιο 2024 που οργανώνει η Επιτροπή Εράνου.

Με εκτίμηση

Εκ μέρους της Επιτροπής Εράνου Ε.Κ.Μ.Μ Ο Πρόεδρος

Τάσος Ξυπολιτάκης

